### | | | | --- | --- | | | | | --- | | **Byråd** 29. marts 2016 Sagsnr. 710-2016-1837 Dok.nr. 710-2016-128948 Sagsbehandler DPCHMN | | 63.                 Regodkendelse af sociale døgntilbud for udsatte børn og unge - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, ØK, BY |
| Lovgrundlag | Lov om socialtilsyn, Lov om retssikkerhed og administration på det sociale område, Lov om social service. |

###

**SAGENS INDHOLD**

Byrådet skal i denne sag tage stilling til opfølgningen på
de gennemførte tilsyn på [adresse] to døgntilbud for udsatte børn og
unge; [adresse] og Slottet.

[adresse] er et døgntilbud normeret til otte børn i
aldersgruppen 0 - 18 år. Slottet er et døgntilbud normeret til otte unge i
alderen 14 - 18 år. Målgruppen for begge tilbud er omsorgssvigtede børn og unge
inden for normalområdet.

Tilsynene er udført af Socialtilsyn Midt (Socialtilsynet). Socialtilsynet
fører et driftsorienteret tilsyn og godkender tilbuddene for at sikre, at tilbuddene
har den fornødne kvalitet. Det fremgår af Vejledning om socialtilsyn, at
tilbud, som var i drift ved lovens ikrafttræden 1. januar 2014, skal godkendes
på ny (regodkendes) inden 1. januar 2016, og regodkendelsen skal foregå efter
samme bedømmelsessystematik, som anvendes i det løbende tilsyn.
Tilsynsrapporterne for [adresse] og Slottet er vedlagt som bilag.

Lov om socialtilsyn fastlægger syv temaer, som kvaliteten
skal vurderes ud fra. Det er således disse temaer, der vurderes i
tilsynsrapporterne for [adresse] og Slottet. Hvert tema belyses ved, at
Socialtilsynet vurderer tilbuddets praksis ud fra en række kriterier med
tilhørende indikatorer.

Tilsynet tildeler hver indikator en score på en 5-trins
skala, hvor 5 er ’i meget høj grad opfyldt’ og 1 er ’i meget lav grad opfyldt’.
Dette resulterer i en samlet score for hvert af de syv temaer. Åhusets
gennemsnitlige score er 4,08, og Slottets gennemsnitlige score er 3,85.

Resultatet af Socialtilsynets tilsynsbesøg på Slottet og
[adresse] er, at begge tilbud er blevet regodkendt henholdsvis 22. juni og 6.
november 2015.

**VURDERING**

Børn og Skole vurderer på baggrund af døgntilbuddenes
score, at begge tilbud generelt er velfungerende og fagligt veldrevne.

Der er dog områder, hvor Børn og Skole med afsæt i
tilsynsrapporterne vurderer, at den pædagogiske og ledelsesmæssige indsats kan
forbedres.

Børn og Skole ønsker, at der for det enkelte barn eller den
unge er et endnu større fokus på progression i trivslen og udviklingen i
forhold til:

· øget fokus på børnenes og de unges udbytte af skolegang (begge
tilbud)

· øget deltagelse i fritidslivet (Slottet)

· øget robusthed og parathed i overgangen fra ungelivet til
voksenlivet (Slottet).

For at kunne vurdere om der sker en progression, er det
nødvendigt, at personalet i de to døgntilbud udarbejder mere konkrete og præcise
mål i deres pædagogiske indsatsplaner, og at de løbende følger tæt op på, om
målene nås.

For at understøtte dette fokus har Børn og Skole udarbejdet
en handleplan for, hvordan dette sikres. Handleplanen fremgår af vedlagte bilag
- ”Sammenfatning af tilsynsrapporterne og opfølgende handleplan”.

**ØKONOMI**

Der er ingen økonomiske
konsekvenser.

**INDSTILLING**

Direktøren for Børn og Skole indstiller til Byrådet:

1.    At rapporteringen fra [adresse] tages til
efterretning.

2.         At de udpegede indsatser
i forlængelse af tilsynet godkendes.

**BESLUTNING**

***Børne- og Skoleudvalget, 3. marts 2016:***

Fraværende:Ingen

Indstilles godkendt.

***Økonomiudvalget, 15. marts 2016:***

Fraværende:Malthe Lauridsen

Indstilles godkendt.

**Bilag**

|  |  |
| --- | --- |
| Sammenfatning af tilsynsrapporterne og opfølgende handleplan | 710-2016-33371 |
| Tilsynsrapport Åhuset | 710-2016-8857 |
| Tilsynsrapport Slottet | 710-2016-8848 |